Document ID: 31989R1645

KOMISSION ASETUS (ETY) N:o 1645/89,
annettu 12 päivänä kesäkuuta 1989,
tiettyihin kolmansiin maihin vuodesta 1986 sovellettavan lampaan- ja vuohenliha-alan tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 3653/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyihin kolmansiin maihin vuodesta 1986 sovellettavasta lampaan- ja vuohenliha-alan tuontijärjestelmästä 19 päivänä joulukuuta 1985 annetun neuvoston asetuksen (ETY) N:o 3643/85(1), sellaisena kuin se on viimeksi muutettuna asetuksella (ETY) N:o 3939/87(2), ja erityisesti sen 3 artiklan,
sekä katsoo, että
komission asetuksessa (ETY) N:o 3653/85(3), sellaisena kuin se on muutettuna asetuksella (ETY) N:o 948/88(4), vahvistetaan yksityiskohtaiset säännöt asetuksella (ETY) N:o 3643/85 perustetun tuontijärjestelmän soveltamisesta; asetuksen (ETY) N:o 3653/85 2 artiklan 1 kohdan mukaisesti sovelletaan komission asetusta (ETY) N:o 20/82(5), sellaisena kuin se on viimeksi muutettuna asetuksella (ETY) N:o 3939/87, jollei asetuksella (ETY) N:o 3653/85 säädetyistä tietyistä poikkeussäännöksistä muuta johdu,
asetuksen (ETY) N:o 20/82 mukaisesti todistuksia pidetään voimassaoloaikojen määrittämiseksi annettuina hakemuksen jättöpäivänä; todistushakemusten jättöpäivän ja niiden tosiasiallisen antopäivän välillä voi kulua 3-4 viikon määräaika, mikä vähentää vastaavasti aikaa, jona tuonti voi tapahtua; tämän vuoksi on suotavaa määrittää todistuksen voimassaoloaika sen tosiasiallisesta antopäivästä; olisi tässä kohdin poikettava mainitulla asetuksella säädetyistä säännöksistä, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3653/85 2 artiklaan seuraava kohta:
"7 Tuontitodistuksen on oltava voimassa kolme kuukautta sen tosiasiallisesta antopäivästä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä kesäkuuta 1989.

Labels: 3
17